**A 84. sorszámú Patkolókovács megnevezésű szakképesítés-ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 35 521 03

1.2. Szakképesítés-ráépülés megnevezése: Patkolókovács

1.3. Iskolai rendszerű szakképzésben a szakképzési évfolyamok száma: 1

1.4. Iskolarendszeren kívüli szakképzésben az óraszám: 480-720

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség:

2.1.2. Bemeneti kompetenciák: -

2.2. Szakmai előképzettség: 34 621 02 Lovász

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga:-

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

**3.1. A szakképesítés-ráépüléssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakörök** |
| 3.1.2. | 7326 | Kovács | Patkolókovács |

**3.2. A szakképesítés-ráépülés munkaterületének rövid leírása:**

Elvégzi a csikók, növendékek és kifejlett lovak pataszabályozását. Patkót készít. Megpatkolja a sport és hobbi lovakat. Együttműködik az állatorvossal, ortopéd patkót készít.

A szakképesítés-ráépüléssel rendelkező képes:

- megvizsgálni balesetvédelmileg, tűzrendészetileg, érintésvédelmileg a patkolásra kijelölt helyszínt,

- előkészíteni a szerszámokat a patkoláshoz,

- szemrevételezni és elbírálni a ló mozgását,

- meghatározni a munka menetét és a feladatokat,

- felkészíteni a segítőt, segítőket a munkára,

- patkolási helyzetbe hozni a lovat,

- levenni és elbírálni a régi patkót,

- szabályozni a patát,

- kiválasztani vagy elkészíteni a megfelelő patkót,

- kialakítani és feligazítani a patkót a patára,

- készre munkálni a patkót,

- kiválasztani a megfelelő méretű és típusú szeget,

- felszegelni a patkót,

- ellenőrzi és elbírálni a ló mozgását a patkolás után,

- intézkedni rendellenesség esetén, állatorvossal konzultálni,

- előkészíteni a szerszámokat és a segédeszközöket a csülökápoláshoz (körmöléshez),

- csülökápoláshoz (körmöléshez) alkalmas helyzetbe hozni a szarvasmarhát,

- elvégezni a csülökápolást (körmölést),

- állatorvosi utasítás alapján gyógykezelést végezni, elvégezni a csülök védelmét

**-** munkavédelmi előírásokat betartani.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 34 621 02 | Lovász | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11019-12 | Patkolókovács feladatok |
| 4.4. | 11020-12 | Patkolókovács fémipari és vállalkozási feladatai |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11019-12 | Patkolókovács feladatok | gyakorlati, szóbeli |
| 5.2.4. | 11020-12 | Patkolókovács fémipari és vállalkozási feladatai | gyakorlati, szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A vizsgafeladat megnevezése: **Patkolási feladat**

A vizsgafeladat ismertetése:

- A gyakorlatra előállított ló elbírálása, ismertetése a vizsgabizottsággal.

- A ló felvezetőjének kikérdezése, tájékoztatása a tervezett munkáról.

- A segítő személyzet eligazítása.

- A régi patkók eltávolítása, elbírálása, ismertetése a vizsgabizottsággal.

- A paták szabályozása.

- Méretvétel az első lábakról a patkó elkészítéséhez.

- A vasanyag kiválasztása, méretre vágása.

- A patkó elkészítése.

- A hátsó lábra félkész (gyári) patkó kiválasztása.

- A patkók feligazítása.

- A patkók befejező munkálatainak elvégzése (fúrás, menetvágás, köszörülés).

- A patkószegek kiválasztása.

- A patkók felszegelése.

- A szegek csonkolása.

- A ló elbírálása, ismertetése a vizsgabizottsággal.

A vizsgafeladat időtartama: 150 perc

A vizsgafeladat értékelési súlyaránya: 55%

**5.3.2. Központi írásbeli vizsgatevékenység**

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

**5.3.3. Szóbeli vizsgatevékenység**

A vizsgafeladat megnevezése: **Anatómiai, anyagismereti, balesetvédelmi és patkolás technológiai ismeretek**

A vizsgafeladat ismertetése: a szóbeli vizsgatevékenység központilag összeállított vizsgakérdései a 4. Szakmai követelmények pontban szereplő szakmai követelménymodulok témaköreinek mindegyikét tartalmazzák.

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat értékelési súlyaránya: 45%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

A szakképesítés-ráépüléssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai:**

A patkolási gyakorlat közben a vizsga megszakítható, és a vizsgázó javítóvizsgára kötelezhető, ha:

- az előzetes elbírálás alapján nem ismeri fel az adott ló lábvégének sajátos ortopéd elváltozásait, nem megfelelő patkolási módszert választ ki és ez veszélyezteti a ló egészségét,

- az elkészített patkó nem megfelelő a patára, kiképzése alapján nem alkalmas a használatra, veszélyezteti a ló egészségét,

- a patkó felszegelése folyamán a megszegelés vagy szegnyomás esete előfordul, és a vizsgázó ezt nem észrevételezi, és nem javítja ki.

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Szenes kovácstűz |
| 6.3. | Gázos kovács kemence |
| 6.4. | Kovács kéziszerszámok |
| 6.5. | Patkolási kéziszerszámok |
| 6.6. | Fémdaraboló gép |
| 6.7. | Oszlopos fúrógép |
| 6.8. | Köszörű, csiszológép |
| 6.9. | Sarokcsiszoló |
| 6.10. | Menetvágó kéziszerszámok |
| 6.11. | Satu, satupad |
| 6.12. | Munka és tűzvédelmi eszközök |

**7. EGYEBEK**

Kizáró egészségügyi okok:

- átlagon aluli fejlettség és izomerő,

- a statikai rendszer és a végtagok minden anatómiai és funkcionális rendellenessége, betegsége, ortopéd szakorvos javaslata szerint,

- a szív és a keringési rendszer bármilyen idült betegsége vagy rendellenessége, a kardiológiai járóbeteg-szakellátás orvosának javaslata szerint,

- krónikus specifikus légzőszervi megbetegedések,

- diabetes mellitus,

- idült májbetegség,

- krónikus gyomor-, és bélrendszeri megbetegedések,

- krónikus vesebetegség,

- idült bőrbetegség,

- epilepszia,

- halláscsökkenés,

- 0,8-0,4; 0,9-0,3-nál rosszabb látásélesség,

- +6,0 és -6,0 D-nál erősebb szemüvegviselés.